
REFERAT

Privind aprobarea unificării parcelelor de teren cu nr. topo 12025 şi 12026,  înscrise în C.F. nr. 5426, Timişoara, situate în Timişoara pe str. Virgil Madgearu nr. 38, având proprietar asupra terenului STATUL ROMÂN.
Se propune spre analiză Comisiilor nr. II, III şi IV din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii D72008-1761/17.07.2008, depusă de DIRECŢIA DE PATRIMONIU a Primăriei Municipiului Timişoara, prin care solicită aprobarea unificării parcelor de teren cu nr. topo 12025 şi 12026 în suprafaţă de 431 m.p. respective 618 m.p., înscrise în C.F. nr. 5426 Timişoara, situată în Timişoara pe str. Virgil Madgearu nr 38, având proprietar STATUL ROMÂN . Unificarea celor două parcele de teren se face în vederea apartamentării imobilului în cauză.
Conform extrasului de C.F. nr. 5426,Timişoara terenul este proprietatea STATULUI ROMÂN aflat în folosinţa Municipiului Timişoara (Sfatului Popular al Consiliului de subordonare Republicana al oraşului Timişoara).

În situaţia în care avizul Comisiilor este favorabil în sensul celor solicitate, unificarea celor două parcele se va face în conformitate cu Planul de situaţie, plansa nr. 1 din proiectul cadastral nr. 40/2008, întocmită în 2008 de către persoana fizică autorizată ing. Remus Moroz.

Urmare unificării se crează următoarea parcelă :

- nr. topo 12025,12026- casă cu 1 etaj, curte şi grădină, în str. Virgil Madgearu nr.

38 – în suprafaţă de 1049  m.p.

Dreptul de proprietate al STATULUI ROMÂN se păstrează şi asupra parcelei de

teren cu nr. topographic 12025, 12026 rezultat în urma unificării.

Conform Adreselor : nr. U82008-1761/25.07.2008 emisă de Serviciul Administrare

Imobile din cadrul Direcţiei de Patrimoniu, nr. D82008-1761/29.07.2008 emisă de Serviciul Jueridic şi nr. D82008-1761/25.07.2008 emisă de Serviciul Administrare Fond Funciar parcele topografice cu nr. topo 12025 şi 12026 propuse spre unificare, nu fac obiectul nici unei revendicări şi a nici unui litigiu.
Având în vedere cele de mai sus propunem aprobarea unificării solicitate .

